· Съобщение за Комплексен проект за инвестиционна инициатива с обхват: ПУП-ПЗ за имот №№ 000135 в землището на с. Помен, общ. Две могили и инвестиционни технически проекти за „Млекопреработвателно предприятие - мандра”, „Месопреработвателно предприятие - кланица” и „Трансформаторен пост тип БКТП и кабел 20 kV”
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеният от възложителя „Заря-Прогрес” ЕООД Комплексен проект за инвестиционна инициатива с обхват: ПУП-ПЗ за имот №№ 000135 в землището на с. Помен, общ. Две могили и инвестиционни технически проекти за „Млекопреработвателно предприятие - мандра”, „Месопреработвателно предприятие - кланица” и „Трансформаторен пост тип БКТП и кабел 20 kV” включва:

- изработване на Подробен устройствен план – План за застрояване (ПУП-ПЗ) за имот № 000135 в землището на с. Помен, общ. Две могили, с цел промяна предназначението на земята и определяне на предимно производствена зона (Пп);

- инвестиционен технически проект за изграждане на млекопреработвателно предприятие – мандра и месопреработвателно предприятие – кланица в обхвата на ПУП-ПЗ;

- инвестиционен технически проект за изграждане на трансформаторен пост тип БКТП и кабел 20 kV. 

Заявеният устройствен план попада в обхвата на разпоредбата на чл. 85, ал. 2 във връзка с ал.1 от ЗООС, както и в позиция 9.1 на Приложение № 2 от Наредбата за условията и реда за извършване на екологична оценка на планове и програми- Наредбата за ЕО, като очертава рамката на развитие на инвестиционни предложения в обхвата на т. 7, буква “в” и буква “е” от Приложение 2 към чл. 93, ал. 1, т. 1 и 2 от ЗООС. 

Съобразно чл. 81, ал.1 на ЗООС, ПУП-ПЗ и инвестиционните предложения следва поотделно да бъдат предмет на процедура по преценяване на необходимостта от екологична оценка и преценяване на необходимостта от оценка на въздействието върху околната среда (ОВОС).
Отчитайки предвижданията и обхвата на устройствения план и характера на инвестиционното предложение, РИОСВ – Русе счита за целесъобразно прилагането на разпоредбата на чл. 91, ал. 2 от Закона за опазване на околната среда и извършването само на една от оценките по реда на Глава шеста на ЗООС, която в случая да е процедурата по преценяване на необходимостта от ОВОС.

Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 94/2012г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО 2209/09.05.2016 г.
Копие на писмото е изпратено в Община Две могили и Кметство с. Помен.
